**MAJLIS APREASIASI CEMERLANG 2018**

**SEKOLAH KEBANGSAAN NANGA BALANG**

Majlis Apresiasi Kecemerlangan 2018, Sekolah Kebangsaan Nanga Balang, Sarawak telah diadakan pada hari Rabu, 18 November 2018. Majlis gilang-gemilang akademik kali yang ke-45 ini dimulakan pada pukul 8:30 pagi. Majlis berprestij tersebut berlangsung di Dewan Sekolah, SK Nanga Balang, Kapit.

Ramai ibu bapa yang hadir kerana ingin menyaksikan anak mereka menerima hadiah dan sijil penghargaan. Ketibaan tetamu kehormat, Pegawai Pelajaran Daerah Kapit, Encik Ringgit@Gawan Ak Saut telah disambut dengan paluan kompang dan diiringi pihak pengurusan sekolah dan pembawa bunga manggar. Dalam teks perasmiannya, tuan pegawai pelajaran telah merakamkan ucapan tahniah kepada mereka yang telah meraih kecemerlangan dalam bidang akademik, kokurikulum dan sahsiah. Beliau juga turut menasihati semua murid supaya dapat belajar dengan tekun dan bersungguh-sungguh agar mampu menjadi pewaris negara yang berwawasan.

Beberapa agenda selingan seperti persembahan karut komedi, tarian kipas dan sketsa juga dipersembahkan untuk memeriahkan majlis sambutan hari anugerah. Persembahan oleh murid-murid ini mendapat pujian daripada tetamu yang hadir. Selepas menyaksikan pameran bahan multimedia pengajaran interaktif yang diadakan di bilik darjah bersebelahan, semua tetamu menghadiri jamuan ringan di bilik gerakan sekolah. Jamuan ini telah ditaja oleh Persatuan Ibu Bapa dan Guru (PIBG), SK Nanga Balang.

Sambutan Majlis Apresiasi Kecemerlangan Pendidikan 2018, Sekolah Kebangsaan Nanga Balang, telah berjalan dengan lancar hasil kerjasama daripada semua pihak.

Laporan disediakan oleh, 25 November 2018

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(MASON MAUR ANAK CHANGAN)

Setiausaha Kokurikulum,

Sekolah Kebangsaan Nanga Balang.